### Resume

Sydtrafiks Mobilitetsplan 2022 - 2026 er sendt i høring ved kommunerne og Region Syddanmark med høringsfrist den 15. oktober 2022. Sydtrafik ønsker i den forbindelse oplyst om kommunerne forventer at fastholde, reducere eller udvide det eksisterende kørselsomfang.

### Sagsfremstilling

Hvert fjerde år udarbejder staten en trafikplan for den kommende firårige periode. Med udgangspunkt i denne trafikplan udarbejder trafikselskaberne deres trafikplan.

Sydtrafik har med udgangspunkt i statens trafikplan udarbejdet et udkast til mobilitetsplan 2022 - 2026, som er sendt i høring.

Mobilitetsplanen indeholder faktagrundlag for mobilitet, beskrivelse af regionale betjeningsprincipper, samt principper for de kommunale ruter og endelig fokusområder for de kommende fire år.

Bestyrelsen for Sydtrafik har besluttet, at fokusområderne skal være:

* Behovsstyret kollektiv trafikbetjening, herunder frekvens og ruter afhængig af antallet der rejser på strækningen
* Grøn omstilling, det vil sige fokus på omstilling af bus og flexbiler til grønne alternativer, rådgivning om grønne valg og synliggørelse af kollektiv trafik, som det grønne valg
* Tiltrækning af flere kunder via markedsføring af attraktive produkter og skræddersyede produkter
* På vej mod fremtidens mobilitetslandskab med etablering af knudepunkter, nye mobilitetsformer og nye samarbejder

Sydtrafik ønsker i forbindelse med kommunernes behandling af udkastet af mobilitetsplanen at få en tilkendegivelse af, hvilket kørselsomfang kommunen forventer i den kommende periode.

Teknik & Miljø foreslår, at der udarbejdes et høringssvar med fokus

* den kollektive trafiks udfordringer i de kommende år, hvorfor det er vigtigt, at der er fokus på mobilitet og ikke kun bus- og togbetjening
* sammenhæng til [adresse] grønne tillæg til mobilitetsplanen
* serviceniveau med udgangspunkt i de økonomiske udfordringer, som Vejle Kommune ser ind

Udkast til høringssvar er vedlagt.

### Klima og resiliensvurdering

Kollektiv trafik er en vigtig del af den grønne omstilling. Gentænkning af den kollektive trafik er en del af den grønne mobilitetsplan. Det er vigtigt for klimaet, at der er sammenhæng mellem [adresse] grønne tillæg og Sydtrafiks mobilitetsplan.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget drøfter og godkender udkastet til høringssvar. |

### Beslutning

Godkendt.

Aage Johansen var fraværende.